  Туспуктэм: Данил Кузнецов Наталия Сильвестрова 12+ 23-тӥ тулыспалэ Удмуртиысь йӧскалык кун театрын нимысьтыз ожгар ужрадэ пыриськисьёслы но соослэн ӵыжы-выжыоссылы кылбурчилэсь, актёрлэсь но режиссёрлэсь Вадим Радомысловлэсь «Исповедь в четыре четверти пути» крезьгуро но кылбурето моноспектакльзэ (12+) возьматозы. Со сярысь элькун тӧролэн но кивалтэтлэн пресс-службазы ивортӥз. «Исповедь в четыре четверти пути» – со кылбуръёс но кырӟанъёс гинэ ӧвӧл, со авторлэн малпанъёсыз но. Отын туж кулэ ужпумъёс ӝутӥсько: астэ улонысь утчан, адямилэн адӟонэз, аслад сюрестӥд мынонлэн дунлыкез но дӥсьтонлык. Сцена вылысь кылбуръёс но монологъёс Эннио Морриконелэн но Стен Гетцлэн крезьгуръёсыныз ватсаса чузъяськозы. Озьы ик спектакльын Владимир Высоцкиен аудио- но видеолюкетъёсты лэзьылозы. Тегъёс: Лулчеберет нимысьтызужрад Йӧскалыктеатр семья Ижкар Удмуртия  